סער 5

סער 5 הוא דגם מתקדם של קורבטת טילים בחיל הים הישראלי. הספינות מתאפיינות בכושר שרידות גבוה, ומצוידות במסוק סיור מתקדם מדגם יורוקופטר AS-565 פנתר. מבחינת גודל ספינות סער 5 מוגדרות כקורבטה והן השניות בגודלן בצי הישראלי לאחר ספינות סער 6. שייטת הסטי"לים של החיל, שייטת 3, מפעילה שלוש ספינות מדגם זה. הספינות נבנו על ידי חברת נורת'רופ גרומן שיפ סיסטמס (לשעבר ליטון-אינגלס שיפבילדינג) בפסקגולה, מיסיסיפי, ארצות הברית. מפקד הספינה הוא קצין ים בדרגת סגן-אלוף.

== היסטוריה ==

בשנת 1993 הושקה הספינה הראשונה מדגם זה, בשם "אח"י אילת" (על שם המשחתת הישראלית שהוטבעה בשנת 1967). כשנה לאחריה הגיעה הספינה השנייה, "אח"י להב". הספינה השלישית והאחרונה מדגם זה, בשם "אח"י חנית", הגיעה לנמל חיפה בשנת 1995.

== תכונות כלי השיט ==
ספינות סער 5 כוללות תכונות חמקנות מסוימות המקשות על כלי שיט אחרים ועל מטוסים לגלות אותן. בין התכונות ניתן למנות את מערכת השיבוש פריירי-מסקר (Prairie-Masker), מערכת הנעה הבנויה על משככים להפחתת רעשים ותנודות, מערכת לקירור גזי המפלט של הספינה וכן חומרים סופגי קרינת מכ"ם. משך השהייה של הספינה בים הוא 20 יום .

הנעת הספינה מבוססת על שני מנועי דיזל וטורבינת גז. לשיט חסכוני בדלק ניתן להשתמש במנועי הדיזל בלבד, ולהגיע למהירות של 17–20 קשר. לשיט מהיר ניתן להפעיל גם את טורבינת הגז, ולהגיע למהירות של 33 קשר.

בשנת 2014 הוחל בהתקנת מערכת מכ"ם חדישה, "ברק אדיר", על ספינות אלה. המכ"ם הוא מהסוג Active Phased Array Radar. כמו כן הותקנו על הספינות טילי ברק 8 - גרסה מתקדמת יותר של טילי ה"ברק".

== חימוש ==
ספינות סער 5 חמושות ב-8 טילי הרפון מונחי מכ"ם, בעלי ראש נפץ במשקל 230 ק"ג וטווח של 140 ק"מ (75 מייל ימי), זה הנשק העיקרי של ספינות סער 5 נגד כלי שיט של האויב. להגנה מפני כלי טיס וטילים חמושה סער 5 בטילי ברק וברק 8, במערכת פלנקס עם תותח ימי M61A1 וולקן בקליבר 20 מ"מ וקצב אש של 3,000 פגזים בדקה. בנוסף חמושה הספינה בתותחי אורליקון 20 מ"מ. כמו כן היא מצוידת באמצעים נגד צוללות, סונאר קעור וטורפדו MK46.

== גלריה ==
<gallery widths="175">
File:Saar5October31991.jpg|חיתוך פלטות ראשונות לבניית קורבטת הטילים סער 5 הראשונה במספנות אינגלס ארצות הברית, 3 באוקטובר 1991.
File:Saar5Feb241992.jpg|סקציה ראשונה של קורבטת הטילים סער 5 הראשונה אח"י אילת 24 פברואר 1992.
תמונה_18.jpg|אח"י אילת במהלך הבניה
קובץ:Eilat 501.jpg|אח"י אילת, סטי"ל מדגם סער 5
File:INS Lahav.jpg|אח"י להב, סטי"ל מדגם סער 5
File:Flickr - Israel Defense Forces - Israeli Navy Preparing for Flotilla Operation (3).jpg|אח"י חנית, סטי"ל מדגם סער 5
File:HeloSaar5Stern.jpg|צוות ירכתיים עם מסוק על ספינת סער 5.
14Saar5HeloPad.jpg|ממוזער|מבט ממסוק על סער 5
</gallery>

== ראו גם ==
* ספינות סער
* שייטת ספינות הטילים

==לקריאה נוספת==
* זאב אלמוג, הכוח הימי המודרני של ישראל, שפותח לאחר מלחמת יום הכיפורים, המכון לחקר מלחמות ישראל, 2018

==קישורים חיצוניים==

* 
* עמנואל רוזן, [http://jpress.nli.org.il/Olive/APA/NLI_heb/SharedView.Article.aspx?parm=96EjESVLnuL0fFJbC5Y8AjNZsK7ajtiluTw16O86DKquXiTYUBbxspOHWNNTmdmQYw%3D%3D&mode=image&href=MAR%2F1987%2F12%2F18&page=17&rtl=true ה"לביא" של חיל הים], "מעריב", 18 בדצמבר 1987
* רענן צ'רבינסקי,	[https://beingalim.files.wordpress.com/2021/02/1988-8-bg-175.pdf	סער 5 - אישור הצטיידות],	'בין גלים' 175 אוגוסט 1988, עמ' 	4.
* רענן צ'רבינסקי,	[https://beingalim.files.wordpress.com/2021/02/1990-8-bg-181.pdf	היערכות לסער 5 בארצות הברית], "בין גלים" 181 אוגוסט 1990, עמ'	24.
* אבי אובל,	[https://beingalim.files.wordpress.com/2021/02/1998-10-bg.pdf	מוכנים לכל תסריט],	"בין גלים" גיליון יובל חגיגי אוקטובר 1998, עמ'	8.

* יגאל שפיר, [https://moreshetyamit2.files.wordpress.com/2023/11/developmentof-saar5.pdf פיתוח ובניית ספינות סער 5], משמר המורשת הימית, 10 בינואר 2018.

==הערות שוליים==

קטגוריה:סדרות של קורבטות
קטגוריה:ספינות טילים ישראליות